32003R2119
L 318/9
JURNALUL OFÍCIAL AL UNIUNII EUROPENE
REGULAMENTUL (CE) NR. 2119/2003 AL COMISIEI
din 2 decembrie 2003
de modificare a Regulamentului (CE) nr. 1210/2003 al Consiliului privind anumite restricții specifice în relațiile economice și financiare cu Irak și de abrogare a Regulamentului (CE) nr. 2465/96
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1210/2003 al Consiliului din 7 iulie 2003 privind anumite restricții specifice în relațiile economice și financiare cu Irak și de abrogare a Regulamentului (CE) nr. 2465/96 (1), astfel cum a fost modificat prin Regulamentul (CE) nr. 1799/2003 (2), în special articolul 11 litera (b),
întrucât:
(1)
Anexa III la Regulamentul (CE) nr. 1210/2003 include lista persoanelor fizice și juridice, a organismelor publice, corporațiilor, agențiilor și entităților fostului guvern irakian ale căror fonduri și resurse economice sunt înghețate în temeiul regulamentului în cauză.
(2)
La 21 noiembrie 2003, Comitetul de Sancțiuni instituit prin Rezoluția 661 (1990) a Consiliului de Securitate al ONU a hotărât să modifice lista persoanelor fizice și juridice, a organismelor publice, corporațiilor, agențiilor și entităților fostului guvern irakian ale căror fonduri și resurse economice trebuie înghețate. Prin urmare, anexa III trebuie modificată în consecință.
(3)
Pentru a se asigura că măsurile prevăzute în prezentul regulament sunt eficiente, prezentul regulament trebuie să intre în vigoare imediat,
ADOPTĂ PREZENTUL REGULAMENT:
Articolul 1
Anexa III la Regulamentul (CE) nr. 1210/2003 se înlocuiește cu anexa la prezentul regulament.
Articolul 2
Prezentul regulament intră în vigoare la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 2 decembrie 2003.